TÖRVÉNYEINK TÖRTÉNETE AZ AUSZTRIAI HÁZ ALATT. 265 
az addiglan akár új akár ó naptár szerint tett ítéletek és levélkiadások ér- 
vényességöket megtartsák. 
A 29-dik ágazat,mely a jószág-elfoglalások perét szabályozza, jele- 
súl: 1) Az új vagy is egy évet felül nem haladó jószág-elfoglalásokra néz- 
ve rendeli: hogy a panasz az elfoglalás napjától számítandó egy év lefo- 
lyása alatt megtétetvén , és a tettes megye széke elébe idéztetvén , a felek 
renden kívül hallgattassanak ki, és azután, ha a szükség úgy kívánná, az 
alispán egy szolgabíróval és esküdttel vizsgálat végett a hely színére men- 
jen ki, és ezeknek jelentése után a jövő megyei szék itéletet hozzon, és 
azt minden ellenmondás vagy visszaüzés kizártával az alispán, és ez elég- 
telen lévén, a főispán vagy az ország főkapitánya hívatalaik vesztesége 
alatt hajtsák végre. — 2) A régi elfoglalásokra nézve pedig azt határozza: 
hogy azok ezután minden kivétel nélkül az 1542-ik évi és más későbbi 
törvények határozatai szerint bosszúltassanak , az ítélet által magát terhel- 
tetve vélő alperes mindazáltal birtokon kívüli feljebbvitellel, és egyszerű 
vagy kegyelem melletti perújítással szabadon élhetvén. 
A 35-dik ágazat, mely a jószágaikról ellenség által elűzött neme- 
seket dézsmamenteseknek tartatni rendeli, 
A 40-dik ágazat, melyben rendeltetik: hogy jövendőre világos 
adósság felett 20 forintig szolgabíró is ítéltessen, és annak ítéletétől csak 
a megye székére és ne tovább engedtessék feljebbvitel. 
A 41- és 42-dik ágazatok, melyek közóől amaz ugyan a dézsmabér- 
letról, eme pedig a szökevény jobbágyok visszaadásáról szóló törvénye- 
ket , jelesül a királynak tiszttartói által is, megtartatni parancsolják. 
A 43-dik ágazat, mely a szántszándékos emberüölésról hozott 1563: 
38-ik ágazatot következőkkel bővíti: 1) Hogy azok , kik másokat csupán 
bosszantás végett gyilkosságról vádolnak, azonnal helytelen kereset bün- 
tetésében marasztaltassanak. — 2) Hogy a gyilkost, ha azon vármegyében, 
melyben gyilkolást elkövetett, jószága nem volna, azon vármegye ítélje , 
melynek hatósága alá tartozik. 
A 45-dik ágazat, melyben először ugyan a királyi felség kéretik : 
hogy a városokat se engedje kapitányai által máskor felkelésre szoríttatni, 
mint mikor a vármegyék és nemesek fölkelnek ; azután pedig rendeltetik : 
hogy az egyházi székek ítéleteire nézve rendelt királyi hatalomkart a fő- 
vagy alispán és főkapitány szinte végrehajtani tartozzék. 
A 46-dik ágazat, mely a vasvári káptalannak elkopott pecsétnyo- 
M. TT. ÉVK. VIII. 2. 34 
